**Riigimetsa Majandamise Keskus, Võrumaa piirkond**

**Taotlus servituudi seadmiseks kinnistule juurdepääsu teele ja puurkaevu rajamiseks (18.12.2023)**

**Minule kuulub Paradiis kinnistu , Vaabina külas, Antsla vallas, Võrumaal (katastritunnus 84301:004:0052). Sellega seoses esitan järgnevad taotlused:**

**Taotlus täiendava servituudi seadmiseks juurdepääsuteele**

Kinnistule juurdepääs riigimaanteelt on läbi erakinnistu (millele on seatud teeservituut minu kasuks) ja läbi RMK kinnistu (katastritunnus 84301:004:0660) millel on ka seatud osaliselt servituut. Taotluse esitamise ajal soovisin kogu RMK kinnistut läbivale teele seada servituuti (manuses näidatud joonisel nr 1. punasega). Teie hinnangul ei olnud vajadust kogu osale servituuti seada ja servituut seati vaid osaliselt (joonis nr. 2., näidatud lilla joonega 428m2). Servituudiga on katmata ca 15-20 m tee osa. Arvestades asjaolu, et RMK võib võib antud kinnistu võõrandada ja arvestades mitmeid probleemseid juhtumeid kus (uus) omanik keelab või loob takistusi juurdepääsutee normaalseks kasutamiseks, siis taotlen ilma servituudita osale servituudi seadmist nii, et oleks kogu RMK kinnistut läbiv osa servituudiga kaetud

**Taotlus servituudi seadmiseks puurkaevu ja seda teenindava kaabli ja veetrassi rajamiseks**

Minule kuuluval kinnistul ühisveevärki ei ole kuna see on hajaasustuse piirkond. Seetõttu on rajatud salvkaev. Antud piirkonnas on väga paljudes salvkaevudes ebapiisavas koguses vee tootlus. Nii ka minu kaevus. Vaatamata väga ökonoomsele kasutusele on korduvalt vesi otsa saanud ja see taastub alles väga pika aja jooksul. Seetõttu olen sunnitud 5 liikmelise pere veetarbimise probleemi lahendamiseks rajama puurkaevu. Teadaolevalt on puurkaevul 50 m kuja imbsüsteemist ja arvestades, et minu kinnistu on väikese mahuga, siis puurkaevu paigutamine minu enda kinnistule on kahjuks mõeldamatu. Ainuke asukoht oleks päris järve ääres, aga seal on veekaitsevöönd, puudub juurdepääsutee ja see asetseb järsul kald nõlval. Seetõttu palun leida võimalus servituudi seadmiseks teie kinnistule (joonisel nr. 3. näidatud asukohas punasega). Olen antud asukoha valikul konsulteerinud puurkaevu projekteerija-ehitajaga (Balti Puurkaev, kellelt olen võtnud pakkumise ja tellinud projekti eeldusel, et saan servituudi ja rajamise õiguse RMK-lt) ja tema on asukoha heaks kiitnud. Lisaks olen arvestanud, et näidatud asukohas on olemas juurdepääsuteelt juurdepääs tehnikale puurkaevu rajamiseks ja seetõttu ei peaks ka teie kinnistul puid langetama ega juurdepääsuteed eraldi ehitama. Puurkaevu teenindava kaabli ja veetrassi asukoha valikul olen samuti lähtunud, et näidatud trassi alal ei paikne puid.

**Taotlus maa ostmiseks**

Eeltoodut ja järgnevat arvesse võttes palun kaaluda võimalust võõrandada see RMK kinnistu osa ( joonisel nr. 3. näidatud viirutatud osa) mis külgneb minu kinnistuga ja mis on tänaseks kaetud juba nii tee- kui kaablitrassi servituudiga. Taotluse esitan otstarbekuse põhimõttel, et sellisel juhul asuksid kõik servituudiga kaetud rajatised ja maa-alad minu kinnistu koosseisus ja nende rajamine, teenindamine, haldamine, remontimine on minu kui rajatise ja maaomaniku kohustus ja õigus. Lisaks on oluline asjaolu, et kuna minu kinnistu on väga väike ja selle paiknevad 3 hoonet asuvat vahetult RMK kinnistu piiri läheduses, siis igasugune tegevus RMK kinnistul mõjutab otseselt ja vahetult. Meie huvi on säilitada terviklikku looduskeskkonda kus mets oleks ühtepidi olemas ja hooldatud,  aga teisalt ei oleks ohtlik meie hoonestusele. Näitena võin tuua asjaolu kus suvine torm selles piirkonnas tekitas väga suured kahjud, kus suured kuused murdusid, sh hoonetele (minu kinnistu hoonestus paikneb mõne meetri kaugusel RMK kuusikust). Lisaks on oluline asjaolu, et RMK võib antud kinnistu võõrandada kolmandale osapoolele, kellel ei pruugi olla soovi või oskust metsa mõistlikult majandada.

Teie tagasisidet ootama jäädes,

Lugupidamisega

Indrek Klampe

Paradiisi kinnistu omanik

5238334

[indrek@selista.ee](mailto:indrek@selista.ee)